open-index/open-wikipedia-markdown huggingface dataset:
2 Cool 4 Skool

***2 Cool 4 Skool***, BTS բոյ բենդի դեբյուտային սինգլային ալբոմ։ Ալբոմը թողարկվել է 2013 թվականի հունիսի 12-ին` Big Hit-ի կողմից և տպագրվել է Loen-ի կողմից։ Ալբոմում կային երկու գլխավոր սինգլ՝ «No More Dream»-ը և «We Are Bulletproof Pt.2»-ը։ Առևտրային տեսանկյունից, ալբոմը գրավեց Gaon Music Chart-ի հինգերորդ հորիզոնականը և Հարավային Կորեայում թողարկումից ի վեր վաճառեց ավելի քան 230,000 տարբերակ։

## Նախապատմություն և թողարկում
2013 թվականի մայիսի 21-ին Big Hit Entertainment-ը տեղադրեց հետհաշվարկ ժամացույց։ Ժամացույցի հաշվարկի ավարտից հետո պաշտոնական BTS կայքում դեբյուտ թրեյլերը թողարկեցին։ Թրեյլերը իր մեջ ներկայացնում է հիփ-հոփ ժանրի երաժշտություն, իսկ տեսահոլովակում գրված է «Finally BTS will make their debut!» բառերը։ Big Hit Entertainment-ը թրեք լիսթը թողարկեց սպասվող ալբոմի համար իրենց թվիթթերյան էջում, ու թողարկեցին ալբոմի դիզայնը և մանրամասնությունները։ Շուտով առաջին թիզերը թողարկեցին, բացահայտելով որ «No More Dream» անունով երգը կլինի գլխավոր սինգլը։

## Տեսահոլովակ
«No More Dream»-ի տեսահոլովակը թողարկվել է 2013 թվականի հունիսի 12-ին։ «No More Dream» երգի խորեոգրաֆիան թողարկվել է 2013 թվականի հունիսի 16-ին։ Պարը ստեղծել է Սոն Սոնդեուկը, իսկ տեսահոլովակները ստեղծել է Zanybros-ը։

## Փրոմոուշեն
Խումբը մամուլի ասուլիս անցկացրեց 2013 թվականի հունիսի 12-ին` որտեղ երգեցին «No More Dream» և «We Are Bulletproof Pt.2» երգերը։ Ավելի ուշ` 2015 թվականին, BTS-ը անցկացրեց հատուկ համերգ` *2 Cool 4 Skool* և *O!RUL8,2?* ալբոմներին հիշատակելու համար։ 2015 BTS Live Trilogy Episode I: BTS Begins համերգը անցկացվեց Օլիմպիական դահլիճում 2015 թվականի մարտի 28-ին։

## Առևտրային առաջնթաց
BTS-ը առաջին անգամ մուտք գործեց Billboard World Digital Songs չարթում՝ «No More Dream» սինգլով 2013 թվականի հունիսի 29-ին։ Երգը երեք շաբաթ անընդմեջ մնաց չարթում List of Gaon Album Chart number ones of 2013 չարթում *2 Cool 4 Skool*-ը գրավեց 5-րդ հորիզոնականը։ Հուլիսին՝ թողարկումից մեկ ամիս հետո ալբոմը հասավ 10-րդ հորիզոնականին։

## Երգացանկ
Բոլոր երգի կրեդիտները հարմարեցված են Կորեայի երաժշտական հեղինակային իրավունքի ասոցիացիայի տվյալներից։

## Անձնակազմ

*RM – լիդեր, ռեփեր, երգերի հեղինակ, կրկներգ
*Ջին – վոկալիստ
*Շուգա – ռեփեր, երգերի հեղինակ
*Ջեյ Հոփ – ռեփեր, երգերի հեղինակ, պարող
*Ջիմին – վոկալիստ, պարող
*V – վոկալիստ
*Չոնգուկ – վոկալ, ռեփեր, կրկներգ, պարող
*Pdogg – պրոդյուսեր, ստեղնաշար, սինթեզատոր, վոկալ և ռեփ դասավորումներ
*"Hitman" Bang – պրոդյուսերներ, երգերի հեղինակ, գործադիր պրոդյուսեր

*Slow Rabbit – պրոդյուսեր, երգերի հեղինակ, ձայնագրություն, ստեղնաշար, սինթեզատոր
*Supreme Boi – պրոդյուսեր, ձայնագրություն, սինթեզատոր, կրկներգ
*DJ Scratch – սքրեչինգ
*Յանգ Չանգ Վոն – միքս, ձայնագրություն
*Ջեյմս Ֆ. Ջեյնոլդզ – միքս
*Նամ Յոնգ Վու – ձայնագրություն
*Քրիս Գեհրինգեր – միքս
*Չոյ Հյո Յոնգ – միքս

## Չարթեր

### Ալբոմ
#### Շաբաթական չարթ

#### Ամսական չարթ

#### Տարեկան չարթ

### Սինգլ

## Վաճառք և հավաստագրեր

## Թողարկման պատմություն

## Ծանոթագրություններ

## Արտաքին հղումներ
* ibighit "No More Dream" Music Video
* ibighit "We Are Bulletproof Pt.2" Music Video

Կատեգորիա:2013 ալբոմներ
Կատեգորիա:BTS խմբի ալբոմներ
Կատեգորիա:Կորեական երաժշտություն
Կատեգորիա:Կորեերեն ալբոմներ
Սեր. երաշխավորված է

**Սեր. երաշխավորված է** (), 2020 թվականի ամերիկյան ռոմանտիկ կատակերգություն, որի ռեժիսորը Մարկ Սթիվեն Ջոնսոնն է։ Սցենարի հեղինակներն են Էլիզաբեթ Հաքեթը և Հիլարի Գալանոյը, գլխավոր դերերում են Ռաքել Լեի Քուքը և Դեյմոն Ուայանս կրտսերը։ Ֆիլմը թողարկվել է Նեթֆլիքսով 2020 թվականի սեպտեմբերի 3-ին։

## Կազմ
* Ռաքել Լեի Քուք` Սյուզան Ուայթեյքըր, պայքարող փաստաբան 
* Դայմոն Ուարանս կրտսեր` Նիք Էվանս, Սյուզանի հաճախորդը
* Քեյթլին Հոուդեր` Մենաի, Սյուզանի քույրը
* Ջեդ Ռիք` Բիլ Ջոնս
* Լիզա Դարափթ` Դենիսե, Սյուզանի օգնականը
* Սին Ամսինգ` Ռոբերտո, Սյուզանի մյուս օգնականը
* Բրենդան Թեյլոր` Գիդեոն, Մելանիի ամուսինը և Սյուզանի փեսան
* Էլվին Սանդերս` Ժերոմ
* Քանդիս ՄքՔլուր` Արիանա, Նիքի նախկին հարսնացուն 
* Հիթեր Գրահամ` Թամարա Թեյլոր, Սեր. երաշխավորված է ծանոթությունների կայքի գործադիր տնօրենը 
* Քույնհ Մի` Ռիտա Վու

## Արտադրություն
Ռաքել Լեի Քուքը ֆիլմի պրոդյուսերն է և գլխավոր դերակատարը։ Ֆիլմի միտքը ծագել է իրական դատական գործից, որը հարուցվել է Molson Coors ընկերության դեմ. վերջինս պնդում էր գովազդում, որ իրենց գրաեջուրը պատրաստված է «Ռոքի սարերի մաքուր հանքային ջրից»։ Դատական գործը, որը ներկայացված է գործում, պատմում է այն անիրական խոստումների մասին, որոնք տալիս են առցանց ծանոթությունների ծառայությունները։

## Ընդունելություն
Rotten Tomatoes-ում ֆիլմն ստացել է 47% վարկանիշ` ըստ 15 ակնարկների` միջին 4.42/10 վարկանիշով։ Metacritic կայքում ֆիլմն ստացել է 39 միավոր 100-ից` ըստ 6 ակնարկի, որոնք հիմնականում արտահայտել են «ոչ դրական կարծիքներ»։

Լիզա Քենեդին *[[Variety (պարբերական)|Variety]]* պարբերականից գրել է. «Եթե համակրանքն այն հատկանիշն է, որը դուք արժևորում եք, ապա «Սեր. երաշխավորված է» ֆիլմը հաճույք կպատճառի` ցուցադրելով երկու իսկապես կարգին մարդկանց միջև ծագող քնքշանքը, այնուհետև` սերը»։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ամերիկյան անկախ ֆիլմեր
Էլին Նորդեգրեն

**Էլին Մարիա Պերնիլլա Նորդեգրեն** (, ), շվեդ մոդել։

## Վաղ տարիներ
Նորդեգրենը ծնվել է Շվեդիայի Ստոկհոլմ քաղաքում։ Նրա մայրը՝ Բարբրո Հոլմբերգը, քաղաքագետ է, Շվեդիայի միգրացիայի և ապաստանների քաղաքականության նախկին նախարար և Եվլեբորգ շրջանի նախկին նահանգապետ։ Հայրը` Թոմաս Նորդեգրենը, ռադիոլրագրող է, որը Կոլումբիայի շրջանի Վաշինգտոն քաղաքում ծառայել է որպես բյուրոյի ղեկավար։ Նա ունի ավագ եղբայր (Ակսել) և երկվորյակ քույր (Ժոզեֆինա)։ Իրենց ուսումը ֆինանսավորելու համար Նորդեգրենը և նրա քույրը սուպերմարկետներում աշխատել են գանձապահ։

## Գործունեություն
2000 թվականին Էլինն սկսել է մոդելային կարիերան և նույն թվականի ամռանը հայտնվել *Cafe Sport* ամսագրի շապիկին։

## Անձնական կյանք
2004-2010 թվականներին Էլինն ամուսնացած է եղել գոլֆիստ Թայգեր Վուդսի հետ, որից ունեցել երկու երեխա՝ աղջիկ (Սեմ Ալեքսիս Վուդս, ծնված 18.06.2007) և տղա (Չառլի Ակսել Վուդս, ծնված 08.02.2009):

2019 թվականի հունիսի 7-ին հայտնի է դարձել, որ Էլինը հղի է (երրորդ երեխայով) իր զուգընկեր Ջորդան Քեմերոնից, որը նախկինում եղել է ֆուտբոլային թայմ էնդեր։

## Ծանոթագրություններ

## Արտաքին հղումներ
* Tiger Woods and Wife: Happier Times  սլայդ-շոու *Life magazine*-ի կողմից

Կատեգորիա:Շվեդ մոդելներ
Թռչունների դիտում

**Թռչունների դիտում** («թռչնադիտում», ), սիրողական օրնիթոլոգիա, որը ներառում է անզեն աչքով կամ հեռադիտակով  թռչուններին դիտարկելը և ուսումնասիրելը։ Տեսողական դիտումից բացի, այս գործողությամբ կարելի է լսել թռչունների երգը, քանի որ թռչունների շատ տեսակների կարելի է ճանաչել իրենց արձակած ձայնով։

## Ընդհանուր նկարագրություն
Թռչուններին դիտելը հաճախ համարվում է հոբբի, քանի որ գործողությունն ավելի շատ ժամանցային է, քան գիտական։ Այն ամենամեծ ժողովրդականությունն է վայելել Արևմտյան Եվրոպայում և Հյուսիսային Ամերիկայում, տարածված է նաև Ճապոնիայում։

Դիտորդների մեծ մասը շրջել է աշխարհով մեկ՝ 6-10 հոգանոց փոքր խմբերով, կամ անկախ՝ ամուսիններով։ Բոլոր տվյալները (որտեղ, երբ, որ ժամին, քանի թռչուն, ինչ տեսակ) գրանցվել է դաշտային օրագրում։

## Գիտական նշանակություն
Սիրողական թռչնադիտողների հավաքած տեղեկությունները կարող են գիտական արժեք ունենալ։ Օրինակ՝ Լենինգրադի մարզում կանայան սերինոսի, կտցարի, լեռնային վշասարեկի և դուբրովնիկի մասին առաջին հաղորդագրությունները ստացել են սիրողական (թռչնորսից)։ Վերջերս, «Գարուն է գալիս» –ի նման միջազգային նախագծերի շնորհիվ, թռչունների միգրացիայի վերաբերյալ տեղեկատվություն հավաքելու հարցում սիրողական թռչնադիտողների դերը մեծացել է։

## Կինոյում թռչունների դիտում
* Մեծ տարին (2011)
* Ընդհանուր ուղեցույց (2013)

## Ծանոթագրություններ

## Արտաքին հղումներ
* All About Birds – Cornell Lab of Ornithology
* wikiHow: How to Photograph a Bird   — как фотографировать птиц.
* wikiHow: How to Bird Watch  — как наблюдать за птицами
* Онлайн-трансляция из гнезда пустельги в Бресте
* Горяшко А. Бердвотчинг: наука страсти нежной. Газета «Биология» ИД «Первое сентября» № 44/2003

Կատեգորիա:Ազատ ժամանց
Կատեգորիա:Թռչնաբանություն
Կատեգորիա:Թռչուններ
Կատեգորիա:Ժամանց
Կատեգորիա:Հանգիստ
Կատեգորիա:Հոբբի
Արմին Լաշետ

**Արմին Լաշետ** (,),  գերմանացի քաղաքական գործիչ, Քրիստոնեական-դեմոկրատական միություն կուսակցության անդամ, Հյուսիսային Հռենոս-Վեսթֆալիա երկրի վարչապետը (2017 թվականից)։

## Կենսագրություն
18 տարեկանում Արմին Լաշետը անդամակցել է ՔԴՄ-ին, 1981 թվականին ավարտել է դպրոցը իր հայրենի Ախեն քաղաքում և սկսել է իրավունք ուսումնասիրել Մյունխենի և Բոննի համալսարաններում։ 1986 թվականին սկսել է նաև լրագրողական գործունեությունը, մասնավորապես, աշխատել է որպես Բավարիայի «Bayerischen Fernsehens» հեռուստատեսության լրատվական խմբագրության Բոննի թղթակից։ 1987 թվականին Լաշետը հանձնել է առաջին պետական իրավաբանական քննությունը։ Չորս տարի անց նա դարձել է «KirchenZeitung Aachen» թերթի գլխավոր խմբագիրը, 1995-1999 թվականներին ղեկավարել է «Einhard-Verlag» հրատարակչությունը։

1988-1993 թվականներին եղել է Բունդեսթագի նախագահ Ռիտա Զյուսմութի գիտական խորհրդականը։

1989-2004 թվականներին եղել է Ախենի քաղաքային խորհրդում, 1991 թվականին դարձել է Ախենի ՔԴՄ կազմակերպության փոխնախագահ։

1994-1998 թվականներին եղել է Գերմանիայի Բունդեսթագի պատգամավոր Ախենի առաջին ընտրատարածքից։

1999-2005 թվականներին եղել է Եվրոպական խորհրդարանի պատգամավոր։

2001 թվականին գլխավորել է ՔԴՄ-ի ախենյան կազմակերպությունը։

2005-2010 թվականներին եղել է Հյուսիսային Հռենոս-Վեսթֆալիա երկրի սերունդների, ընտանիքի, կանանց և ինտեգրման նախարարը։

2008 թվականին մտել է ՔԴՄ ազգային վարչություն։

2010 թվականից Լանդտագի պատգամավոր է Հյուսիսային Հռենոս-Վեսթֆալիա երկրից։

2010-2012 թվականներին եղել է Հյուսիսային Հռենոս-Վեսթֆալիայում ՔԴՄ հողային կազմակերպության նախագահի տեղակալ, 2012 թվականից՝ նախագահ։ 2013 թվականից` Լանդտագի ՔԴՄ խմբակցության նախագահ։

2012 թվականի դեկտեմբերի 5-ից` ՔԴՄ փոխնախագահ։

2017 թվականի մայիսին ՔԴՄ-ն պատմական հաղթանակ է տարել Հյուսիսային Հռենոս-Վեսթֆալիայի հողային ընտրություններում` ստանալով ձայների 34,5 %-ը` ՍԴՀԿ-ի 30,5 %-ի դիմաց (այդ արդյունքը սոցիալ-դեմոկրատների համար վատագույնն է դարձել Երկրորդ համաշխարհային պատերազմից հետո ամբողջ տարածաշրջանում, որտեղ նրանք գրեթե միշտ անփոփոխ գերիշխում էին)։ Ավելին՝ 12%-ը ստացել Է ԳՀՀԾ-ն, որը նախորդ ընտրություններում զրկվել էր Բունդեսթագում ներկայացուցչությունից։  Քաղաքական ասպարեզ վերադառնալու հետևանքով հնարավոր է դարձել պահպանողականների «սև-դեղին» կոալիցիան՝ տնտեսական լիբերալներով։

2017 թվականի հունիսի 27-ին Լաշետը ստանձնել է Հյուսիսային Հռենոս-Վեստֆալիա երկրամասի վարչապետի պաշտոնը։

2018 թվականի հոկտեմբերի 31-ին՝ հաջորդ ընտրություններում կուսակցության առաջնորդի պաշտոնի համար պայքարից հրաժարվելու մասին Անգելա Մերկելի հայտարարությունից երկու օր անց, «The Straits Times» թերթը Լաշետին իր հետնորդի հնարավոր փոխզիջումային ֆիգուր է անվանել Մերկելի «թագաժառանգ» Աննեգրետ Քրամփ-Կարենբաուերի և «անտի-Մերկել» Յենս Շպանի համեմատությամբ։

## Ծանոթագրություններ

## Արտաքին հղումներ
* 
* 

Կատեգորիա:Գերմանացի իրավաբաններ
Կատեգորիա:Գերմանացի լրագրողներ
Կատեգորիա:Գերմանիայի քաղաքական գործիչներ
Կատեգորիա:Կուսակցությունների առաջնորդներ
Փերվիզ Շահբազով

**Փերվիզ Օկթայ օկլի Շախբազով** (, ), ադրբեջանցի պետական գործիչ, ԱՀ էներգետիկայի նախարար։

## Կենսագրություն
Փերվիզ Շահբազովը ծնվել է 1969 թվականի նոյեմբերի 24-ին Բաքու քաղաքում։ Նա ծառայել է բանակում 1988-1989 թվականներին։ 1986-1992 թվականներին սովորել է Ադրբեջանի պետական նավթային ակադեմիայում։ 1991 թվականից նա սկսել է դիվանագիտական ծառայությունը։

Տիրապետում է ադրբեջաներեն, ռուսերեն, անգլերեն և գերմաներեն լեզուներին։

## Աշխատանքային գործունեություն
* 1991–1992 թթ. - Արտաքին գործերի նախարարության միջազգային տնտեսական կապերի վարչության երկրորդ քարտուղար։
* 1992–1996 թթ. - Աշխատել է Գերմանիայում Ադրբեջանի դեսպանությունում։
* 1996–1997 թթ. - Արտաքին գործերի նախարարությունում երկրորդ քարտուղար։
* 1997–1998 թթ. - Արտաքին գործերի նախարարությունում առաջին քարտուղար։
* 1998–2001 թթ. - Աշխատել է Ավստրիայում Ադրբեջանի դեսպանությունում։
* 2005 թ. - ԵԱՀԿ անվտանգության համագործակցության ֆորումի նախագահ։
* 2005 թվականի օգոստոսից մինչ 2016 թվականի սեպտեմբերը նա եղել է Գերմանիայում Ադրբեջանի արտակարգ և լիազոր դեսպան։
* 2017 թվականի հոկտեմբերի 12-ին նա նշանակվել է ԱՀ էներգետիկայի նախարար։

Ամուսնացած է, ունի երկու երեխա։

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանցի դեսպաններ
Ուսուբ Բեկ Թեմուրյան փողոց

**Ուսուբ Բեկ Թեմուրյան փողոց**, փողոց Երևանի Քանաքեռ-Զեյթուն վարչական շրջանում։

## Տվյալներ
Գտնվում է Մինաս Ավետիսյան և Լեփսիուսի 1-ին փողոցների միջև։ Սկսվում է Կարապետ Ուլնեցու փողոցից, ձգվում հյուսիսարևելյան ուղղությամբ և ավարտվում Լեփսիուսի փողոցի հետ հատումով։

Խորհրդային տարիներին կոչվել է Գաստելլոյի 5-րդ փողոց, Հայաստանի անկախացումից հետո վերանվանվել է Լեփսիուսի 2-րդ փողոց։ 2020 թվականի սեպտեմբերի 8-ին Երևանի ավագանու նիստում որոշվեց փողոցը վերանվանել ազգությամբ եզդի քաղաքական, հասարակական, ռազմական, ազգային ազատագրական գործիչ, Հայաստանի Հանրապետության Խորհրդարանի 1-ին և 2-րդ գումարումների պատգամավոր, 1918 թվականի Մայիսյան հաղթական հերոսամարտերի մասնակից Ուսուբ Բեկ Թեմուրյանի անունով։

## Պատկերասրահ

Usub Bek Temuryan street, Yerevan, Armenia 2.jpg
Usub Bek Temuryan street, Yerevan, Armenia 3.jpg


## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

Կատեգորիա:Երևանի փողոցներ
Կազիմեժ Պաժձյոր

**Կազիմեժ Պաժձյոր** (լեհերեն՝ **Kazimierz Sylwester Paździor**, ), լեհ թեթևքաշային բռնցքամարտիկ։ 1956 թվականին նվաճել է Լեհաստանի գավաթը, 1957-ին դարձել հայրենի երկրի բռնցքամարտի առաջնության արծաթե մեդալակիր, այդ նույն տարում հռչակվել սիրողական բռնցքամարտի Եվրոպայի չեմպիոն, երկու անգամ՝ 1958 և 1960 թվականներին արժանացել է Լեհաստանի չեմպիոնի ոսկե մեդալին։ Մարզական իր կարիերայի ընթացքում ամենամեծ հաջողությանը հասել է 1960 թվականին նվաճելով ամառային օլիմպիական խաղերի չեմպիոնի տիտղոսը (եզրափակիչ մենամարտում  4:1 հաշվով հաղթել է իտալացի անվանի մարզիկ Սանդրո Լոպոպոլոյին)։ Օլիմպիական չեմպիոնին մարզել է նաև լեհական բռնցքամարտի լեգենդներից մեկը՝ Անտոնի Չորտեկը։ 1961 թվականին Պաժձյորն ավարտել է մարզական կարիերան՝ իր հաշվեկշռում ունենալով 194 մենամարտ, որոնցից 179-ում հաղթանակ է տարել, 3-ն ավարտել է ոչ-ոքի և 12-ում պարտություն է կրել։

1969 թվականին հեռակա կարգով ավարտելով Վարշավայի պլանավորման և վիճակագրության գլխավոր դպրոցը (ներկայումս՝ Վարշավայի տնտեսագիտական դպրոց)՝ Պաժձյորը մագիստրոսի աստիճան է ստացել և աշխատել է հայրենի Ռադոմ քաղաքի մետաղամշակման գործարաններից մեկում՝ որպես տնտեսագետ։

Մեծ սպորտին հրաժեշտ տալուց հետո Պաժձյորն ընդունվել է Վարշավայի սպորտի ինստիտուտ, 1972 թվականին ավարտել է այն և երկար տարիներ աշխատել որպես բռնցքամարտի մարզիչ։ Գնահատելով նրա ներդրած զգալի ավանդը լեհական սպորտի զարգացման գործում՝ 1990 թվականին նրան շնորհել են անվանի մարզական մեկնաբան, բռնցքամարտի մեծ սիրահար և գիտակ Ալեքսանդր Ռեկշայի անվան մրցանակ։

## Գրականություն
# Zbigniew Puszko – *Kazimierz Paździor, filozof ringu od A do Z*, Radom 2003
# Bogdan Tuszyński – *Polscy olimpijczycy XX wieku*, Wrocław 2004

## Ծանոթագրություններ

## Արտաքին հղումներ
* 
* http://www.sports-reference.com/olympics/athletes/pa/kazimierz-pazdzior-1.html  | tytuł = Kazimierz Paździor Biography and Olympic Results | opublikowany = Sports-Reference.com | język = en | data dostępu = 14 maja 2011

Կատեգորիա:Բռնցքամարտիկներ
Կատեգորիա:Լեհ մարզիկներ
Կատեգորիա:Լեհ օլիմպիական չեմպիոններ
Կատեգորիա:Մարզիկներ այբբենական կարգով
Կատեգորիա:Օլիմպիական չեմպիոններ
Ահաբեկչություններ Նյու Յորքում և Նյու Ջերսիում (2016)

2016 թվականի սեպտեմբերի 17-ին պայթյուն է տեղի ունեցել Նյու Յորքում և Նյու Ջերսի նահանգում՝ մի քանի ժամ տարբերությամբ։ Նյու Յորքում տուժածների թիվը կազմել է 29, իսկ Նյու Ջերսիում տուժածներ չեն եղել։ Սեպտեմբերի 19-ին պայթյունի գործով ձերբակալվել է Աֆղանստանից սերված Ահմադ Խան Ռահամին։ 2018 թվականի փետրվարի 13-ին Ռահամին դատապարտվել է պարտադիր ցմահ ազատազրկման՝ առանց վաղաժամկետ ազատման իրավունքի։

## Պայթյուն Նյու Յորքում
մինի|Կասկածյալը աֆղանստանցի Ահմադ Խան Ռահամին է
Նյու Յորքում պայթյունը հնչել է շաբաթ օրը՝ սեպտեմբերի 17-ի երեկոյան Մանհեթենի Չելսիի շրջանում, որտեղ միշտ մարդաշատ է։ Պայթյունը տեղի է ունեցել քաղաքի արևմտյան մասում՝ 6-րդ և 7-րդ ավենյուների միջև 23-րդ փողոցում։ Տուժել է 29 մարդ, որոնցից մեկը լուրջ վնասվածքներ է ստացել։

## Պայթյուն Նյու Ջերսիում
Նյու Յորքի պատահարից մի քանի ժամ առաջ, տեղական ժամանակով առավոտյան ժամը 9:30-ին զանգվածային վազքի մայրուղու վրա պայթյուն է տեղի ունեցել, որը նախատեսված էր առավոտյան 9-ին Նյու Ջերսիի նահանգի Սիսայդ Պարկ քաղաքում, որը գտնվում է Նյու Յորքից ոչ հեռու։ Պայթյունից հետո մրցավազքը չեղյալ է հայտարարվել։ Երկաթե խողովակից պատրաստված ինքնաշեն ռումբը պայթել է աղբամանի մեջ։

## Տես նաև
* Ահաբեկչություններ Բրյուսելում (մարտի 22, 2016)
* Զանգվածային սպանություն Օռլանդոյում
* Ահաբեկչություն Ստամբուլում (դեկտեմբեր, 2016)
* Պայթյուն Ստամբուլում (2016)

## Ծանոթագրություններ

Կատեգորիա:2016 ահաբեկչություններ
Կատեգորիա:2016 հանցագործություններ
Դուբլինի համալսարանական քոլեջ

**Դուբլինի համալսարանական քոլեջ** (),  հետազոտական համալսարան Դուբլին քաղաքում։ Համալսարանում իրականացվում է 32 հազար ուսանողների ուսուցում, աշխատում են 500 դասախոսներ և աշխատակիցներ, ինչը վերջինիս դարձնում է Իռլանդիայի ամենամեծ ուսումնական հաստատությունը։ Հիմնադրվել է 1854 թվականին, որպես Իռլանդիայի  Կաթոլիկ համալսարան, որպեսզի իռլանդացի կաթոլիկներին ապահովեր որակյալ կրթությամբ։  Ըստ 1908 թվականի «Irish Universities Act»-ի, այն դարձել է Իռլանդիայի ազգային համլսարանի մասը, և վերանվանվել է Դուբլինի համալսարանական քոլեջ։

## Պատմություն
Համալսարանը բացվել է 1854 թվականին «Իռլանդիայի Կաթոլիկ համալսարան» անվամբ։ Համալսարանի հիմնադրման հիմնական նպատակը կաթոլիկներին հասանելի բարձրագույն կրթությամբ ապահովելն էր` կաթոլիկ դասախոսների կողմից, քանի որ Տրինտի քոլեջը նախատեսված էր բողոքականների համար։ Համալսարանի առաջին ռեկտորը դարձել է կարդինալ Ջոն Գենրի Նյումենը։ Լինելով մասնավոր ուսումնական հաստատություն, կաթոլիկ համալսարանը կրում էր ինչպես ծանր ֆինանսական խնդիրներ, այնպես էլ ֆորմալ բնույթի խնդիրներ, կապված դիպլոմների տրամադրման հետ։

1880 թվականին հիմնադրվել է Իռլանդիայի թագավորական համալսարանը, վերաձևակերպված Կաթոլիկ համալսարանը ընդգրկվել է վերջինիս կազմի մեջ, որպես Դուբլինի համալսարանական քոլեջ։ 19-րդ դարի վերջին և 20-րդ դարի սկզբին քոլեջը ծաղկման շրջան է ապրել. ուսանողների և դասախոսների կազմու էին` Ջերալդ Մոնլի Հոպկինսը և Ջեյմս Ջոյսը, այնտեղ սովորել են ազգային վերածննդի և անկախության համար պայքարի շատ գործիչներ, այդ թվում` Պատրիկ Պիրսը, Դուգլաս Խայդը, Ջոն Կոստելոն։ Ուսանողներն ու դասախոսները մասնակցել են Իռլանդական ապստամբությանը, 1919-1922-ական թվականներին իռլանդական առաջին խորհրդարանի նիստերը անցկացվել են համալսարանի շենքում։

1940-ական թվականներին, Համալսարանական քոլեջը դարձել է Իռլանդիայի խոշոր ուսումնական հաստատությունը։ 1960-ական թվականներին, քոլեջին նոր տարածք է հատկացվել Դուբլինի մերձակայքում` Բելֆիլդում։ 2006 թվականին հայտարարվել է համալսարանական շենքերի մասշտաբային վերակառուցման մասին։

Ավանդաբար, համալսարանի շրջանավարները նշանավոր տեղ են զբաղեցնում  քաղաքական կյանքում։ Իռլանդիայի 8 նախագահներից 4-ը և 12 վարչապետներից 6-ը Համալսարանական քոլեջի շրջանավարտներն էին։  Հայտնի գրողներից, ովքեր ավարտել են քոլեջը` Ֆլեն Օ'Բրայեն և Մեյվ Բինչի։ Հայտնի գիտնականներից էր Պիտեր Մեյնը։

## Քոլեջներ
* College of Arts & Celtic Studies
* College of Business & Law 
* College of Engineering, Mathematical & Physical Sciences 
* College of Human Sciences
* College of Life Sciences

## Ծանոթագրություններ

## Արտաքին հղումներ
* www.ucd.ie
* Դուբլինի համալսարանական քոլեջ The Academic Advisor

Կատեգորիա:1854 հիմնադրումներ
Արմեն Ադիլխանյան

**Արմեն Ադիլխանյան** (), հայազգի կինոռեժիսոր, պրոդյուսեր։

16 տարեկան հասակից աշխատել է կինոյում։ Եղել է տեխնիկական աշխատող, օպերատոր, ֆիլմերի տնօրեն, ռեժիսոր, սցենարիստ և պրոդյուսեր։ Արմեն Ադիլխանյանը 2011 թվականին հիմնադրված «Կինոօստրով» պրոդյուսերական կենտրոնի հիմնադիրն ու ղեկավարն է։

## Կինոկարիերա
Կինոյում նրա կարիերան սկսվել է «Հայֆիլմ» կինոստուդիայում, որտեղ Ադիլխանյանը ընդունվել է 1982 թվականին որպես սովորական մեխանիկ, և մի քանի տարվա ընթացքում դարձել է օպերատոր։ 1989 թվականին Արմեն Ադիլխանյանը տեղափոխվել է Մոսկվա և որոշ ժամանակ աշխատել է տարբեր գովազդային կազմակերպություններում և տարբեր կինոնախագծերում՝ օգնականի կարգավիճակում։ 90-ականներին նա սկսել է աշխատել որպես ադմինիստրատոր և նկարահանող խմբերի տնօրեն։ 2004 թվականին Արմեն Ադիլխանյանը գլխավորել է «Պարադիզ» ընկերությանը կից հիմնադրված պրոդյուսերական կենտրոնը, որտեղ մինչև 2011 թվականը ղեկավարել է ֆիլմերի արտադրությունը։ 2003 թվականից «Պարադիզ» պրոդյուսերական կենտրոնի գլխավոր տնօրենն է և կենտրոնի բոլոր նախագծերի : 2011թվականին հիմնադրել և ղեկավարում է Մոսկվայի «Կինոկղզի» և Երևանի «Կինոյի զարգացման և սատարման ֆոնդ» ընկերությունները։ Եղել է մի շարք ֆիլմերի պրոդյուսեր։ Որպես ռեժիսոր հանդես է եկել «Կուկարաչա», «Ամանորյա հարսանիք» ֆիլմերում։ Բնակվում է Մոսկվայում։

## Ֆիլմագրություն
47-ից ավելի լիամետրաժ խաղարկային և 10-ից ավելի հեռուստաֆիլմերի և սերիալների փոխտնօրեն, ռեժիսոր և գործադիր պրոդյուսերն է։
### Ֆոտոխցիկի մեխանիկ, օպերատորի օգնական
*1982 - վարպետ
*1983 - Կրակ, որ փայլում է գիշերը
*1983 - Անուշի մայրը
*1984 - Գորանի
*1980 - 13-րդ Առաքյալը
*1980 - Եվ ամեն ինչ նորից կլինի

### Երկրորդ օպերատոր
*1987 - Եվ ամեն ինչ կկրկնվի
*1988 - Արյուն
*1988 - Արարման յոթերորդ օր
*1989 - Լոռի, իմ սեր
*1989 - Մարտիրոսի ուխտագնացությունը
*1990 - քարասունյոթ օր

### Նկարահանող խմբի տնօրեն
*1992 - Վագոն
*1993 - Դրախտի երեխաներ
*1997 - Շարադրություն՝ Հաղթանակի օրվա առթիվ 
*1998 - Երկինքը ադամանդների մեջ
*1998 - Իմ փոխարեն
*1998 - Լավ ու վատ
*1999 - Կամուրջներ
*1999 - Շպալիկով
*2000 - Կարիերա
*2000 - Պաշտպանության գիծ
*2001 - ժամանակները չեն ընտրում
*2001 - Ֆիկուս
*2001 - Կարապի լիճ
*2002 - Հրեշտակը Ճամպեզրին
*2004 - Երկար հրաժեշտ

### Պրոդյուսեր
*2000 - Կարճ. գեղարվեստական ֆիլմեր «Արարատի լեգենդները» (5 սերիա) ընդհանուր խորագրի ներքո, ռեժ. և պրոդյուսեր Օլգա Ժուլինա։
*2005 - Ունկնդիր
*2005 - Անսպասելի ուրախություն
*2006 - Սրիկաներ
*2007 - Ռուդ և Սեմ
*2008 - Մոնտանա
*2008 - Պլատոն
*2008 - Ալյոնուշկայի և Երյոմայի արկածները
*2009 - Ալյոնուշկայի և Երյոմայի նոր արկածները
*2010 - Մեծահասակ դուստրը կամ թեստ ...
*2010 - Փոխհատուցում
*2011 - Համբուրիր պատի միջով
*2011 - Իմ ընկերը հրեշտակ է

### Ռեժիսոր
*2011 - Կուկարաչա
*2012 - Ամանորյա ամուսնություն

### Սցենարիստ
*2012 - Պտուտակից

## Ծանոթագրություններ

## Արտաքին հղումներ
*«Կուկարաչա» 3D մուլտֆիլմը՝ մոսկովյան կինոթատրոններում
*«Ծիածանի 8-րդ Գույն»-ը
* АРМЕН АДИЛХАНЯН
* Армен Адилханян — фильмография продюсера - Ruskino.ru 

Կատեգորիա:Հայ կինոռեժիսորներ
Կատեգորիա:Հայ մուլտիպլիկատորներ
Կատեգորիա:Հայ պրոդյուսերներ
Կատեգորիա:Հայ սցենարիստներ
Արաբական գերագույն կոմիտե

[thumb|250px|''Արաբական գերագույն կոմիտեի'' նախագահ Ամին ալ Հուսեյնիի հանդիպումը [Երրորդ ռայխի ֆյուրեր Ադոլֆ Հիտլերի հետ]]
**Արաբական գերագույն կոմիտե** (արաբերեն՝ اللجنة العليا العربية, *al-Laŷnat al-ʿAlīyā al-ʿArabīya*), Պաղեստինի արաբների քաղաքական ղեկավար մարմին բրիտանական մանդատի օրոք։ Ինքնահռչակվել է որպես «Պաղեստինի բոլոր արաբների միակ ներկայացուցիչ»։ Ստեղծվել է 1936 թվականի ապրիլի 25ին, Երուսաղեմի մեծ մուֆթի Ամին ալ Հուսեյնիի նախաձեռնությամբ, Պաղեստինի արաբների ապստամբության սկսվելուց հետո։ Մայիսի 15-ին կոմիտեն բնակչությանը կոչ է արել հրաժարվել հարկեր վճարելուց, մասնակցել համընդհանուր գործադուլին, բրիտանական իշխանություններից էլ պահանջել է վերջ տալ հրեաների կազմակերպված բնակեցմանը Պաղեստինում։ Ըստ որոշ աղբյուրների՝ նացիստները ֆինանսավորել են կոմիտեին՝ Պաղեստինում տեղի ունեցած արաբական ապստամբության ժամանակ։ Համագործակցությունը ձևավորվել է ընդհանուր թշնամիներ (հրեաները, անգլիացիները, կոմունիստները) ունենալու հողի վրա։

Կոմիտեի հիմնադիր անդամներն էին Ամին ալ Հուսեյնին, Աբդ ալ Լատիֆ Սալահը, Ավին Աբդ ալ Հադին (Անկախության կուսակցության առաջնորդը), Հուսեյին ալ Հալիդին, Յակուբ ալ Ռուսայնը, Ջամալ ալ Հուսայինին և Ռարիբ ալ Նաշաշիբին։

1937 թվականի սեպտեմբերին՝ մանդատն իրականացնող պաշտոնյաներից մեկի սպանությունից հետո բրիտանական իշխանությունները արգելել են կոմիտեի գործունեությունը։

1945 թվականին Արաբական պետությունների լիգան այդ նույն անվանումով կոմիտե է ստեղծել, բայց 1947—1949 թվականների արաբա-իսրայելական պատերազմից հետո այն այլևս չի գործել։ 1948 թվականին Անդրհորդանանում նրա գործունեությունն ընդհանրապես արգելվել է; Դրա փոխարեն այդ նույն տարում Եգիպտոսն ու  Արաբական պետությունների լիգան ստեղծել են համապաղեստինյան կառավարություն։ Այն հետագայում հրաժարվել է համագործակցել նորաստեղծ Միավորված ազգերի կազմակերպության հետ՝ վերջինիս նախաձեռնած հետաքննության ընթացքում, հետաքննություն, որը հանգեցրել է Պաղոստինի բաժանման պլանի մշակմանը (հայտարարել է, որ «Պաղեստինի արաբների բնական իրավունքներն ակնհայտ են, և հետաքննությունն այլևս չի կարող շարունակություն ունենալ»)։

## Տես նաև
Ամին ալ Հուսեյնի

## Ծանոթագրություններ

## Գրականություն
* Sayigh, Yezid (2000). *Armed Struggle and the Search for State: The Palestinian National Movement, 1949—1993*. Oxford: Oxford University Press. ISBN 0-19-829643-6
* José Urbano Martínez Carreras - El mundo árabe e Israel: el Próximo Oriente en el siglo XX, editorial ITSMO, isbn= 9788470902338
*Joan B. Culla - La tierra más disputada: el sionismo, Israel y el conflicto de Palestina, 2005,  Alianza Editorial S.A ,isbn= 84-206-4728-4

Կատեգորիա:Իսրայելա-պաղեստինյան հակամարտություն
Կատեգորիա:Հիմնադրումներ Մանդատային Պաղեստինում
Կատեգորիա:Պաղեստինի պատմություն
Հարբուխ (վեպ)

**«Հարբուխ»**(), Ստանիսլավ Լեմի վեպը։ Այն առաջին անգամ լույս է տեսել լեհերեն՝ 1976 թվականին։

1979 թվականին վեպը արժանացել է ֆրանսիական «Grand Prix de Littérature Policière» գրական մրցանակի։

## Սյուժե
Գլխավոր հերոսը տիեզերագնաց է, որը մասնակցում է Նեապոլում մի շարք խորհրդավոր մահերի հետաքննությանը։ 12 զբոսաշրջիկների մահը, առաջին հայացքից, ոչնչով կապված չեն։ Նրանցից ոմանք ինքնասպան են եղել, իսկ մյուսները` դժբախտ պատահարի զոհեր են։ Բայց այն փաստը, որ բոլոր զոհերը մահվան նախօրեին արմատապես փոխել են իրենց կյանքի ուղին, հանգեցնում է հանցավոր ծրագրի մտքին։

Հերոսի անցկացրած հետաքննության ընթացքում պարզվում է, որ մահերի պատճառ է դարձել օրգանիզմում հայտնված բազմաթիվ, առանձին անվնաս, քիմիական նյութերի պատահական համադրությունը (ճաղատության դեմ միջոց, ալերգիայի դեմ դեղամիջոց, նուշ և այլն), որը գործել է որպես ուժեղ հոգեակտիվ նյու ՝ մղձավանջներ և ժամանակավոր խանգարման պատճառ դառնալով։ Գտնվելով այդ նյութի ազդեցության տակ ՝ զոհերը, որոնք չեն կարողանում վերահսկել իրենց վարքը, զոհվել են։

## Քննադատություն
«Հարբուխ» վեպ է, կարելի է վերագրել դետեկտիվ ժանրի կամ սասպենսի, բայց հեղինակը դրանում այլ ժանրերից բազմաթիվ տարրեր է ներմուծել։ Քննադատներից շատերն ընդգծում էին, որ վեպն ավելի մոտ է փիլիսոփայական աշխատությանը, այն վերաբերում է տրամաբանության, պատահականության, մարդկային գիտելիքների սահմանափակումների և նույնիսկ գոյության ապարդյունությանը։

Նշվում է Խորխե Լուիս Բորխեսի «Մահը և կողմնացույցը»-ի ազդեցությունը «Հարբուխ» վեպի վրա, բայց վեպը, առաջին հերթին, «զուտ Լեմովսկու» գործ է։ The Barnes & Noble Review- ի քննադատը նշել է, որ Ստանիսլավ Լեմի ստեղծագործությունները, ներառյալ«Հարբուխ»-ը, ազդել են Պոլ Օստերի, Սթիվ Էրիկսոնի և Հարուկի Մուրակամիի աշխատանքի վրա։

## Ծանոթագրություններ

## Արտաքին հղումներ
*
Լևանտական ծով

**Լևանտական ծովը** Միջերկրական ծովի արևելյան մասում է։

## Աշխարհագրություն
Լևանտական ծովը հյուսիսում սահմանակից է Թուրքիային, արևելքում Սիրիային, Լիբանանին, Իսրայելին և Գազային, հարավում՝ Եգիպտոսին և հյուսիս-արևմուտքում` Էգեյան ծովը։ Արևմտյան սահմանը դեպի բաց Միջերկրական ծով (Լիբիական ծով) համարվում է որպես գիծ՝ Լիբիայի Ռաս ալ-Հելալ գագաթից դեպի Կրետե կղզու հարավում գտնվող Գավդոս կղզին ձգվող։ Լևանտական ծովի ամենամեծ կղզին Կիպրոսն է։ Ամենամեծ 4,384 մ (14,383 ֆուտ) խորությունը հայտնաբերվել է Պլինիում, Կրետե քաղաքից մոտ 80 կմ (50 մղոն) հարավ։ Լևանտական ծովը կազմում է 320,000 քառակուսի կմ տարածք։

Կիպրոսի և Թուրքիայի միջև ընկած Լևանտական ծովի հյուսիսային մասը կոչվում է Կիլիկյան ծով։ Նաև հյուսիսում կան երկու խոշոր ծոցեր՝Իսկդերունի ծոց (դեպի հյուսիս-արևելք) և Անթալիայի ծոց (դեպի հյուսիս-արևմուտք)։

## Ավազաններ
right|thumb|upright=1.2|Լևանտի ավազանի կամ Լևանտինի ավազանի սահմանները (ԱՄՆ ՇՄԱԳ)

Լևանտական ծոցի գազի հանքավայրը գտնվում է այս տարածքում՝ Լևանտական ծոցի ավազանի տակ, Միջերկրական ծովի հարավ-արևելյան մասում։

Լևանտական ծոցի խորքային ծովային ավազանից դեպի արևմուտք է գտնվում Նեղոսի դելտան, որին հաջորդում է Հերոդոտոսի ավազանը՝ 130,000 քառ. կմ (50,000 քառ. մղոն), որի խորությունը հասնում է մինչև 3,200 մ (10,500 ոտնաչափ),, որը` ըստ ենթադրությւոնները, դեռևս 340 միլիոն տարի առաջ ամենահին հայտնի օվկիանոսի կեղևն է եղել։

## Բնապահպանություն
Սուեզի ջրանցքի կառուցումն ավարտվել է 1869-ին՝ Լևանտական ծովը կապելով Կարմիր ծովի հետ։ Կարմիր ծովի մակարդակը ավելի բարձր է, քան Արևելյան Միջերկրական ծովինը, ուստի ջրանցքը ծառայում է որպես մթնոլորտային նեղուց, որը Կարմիր ծովի ջուրը լցնում է Միջերկրական ծով։ Մեծ լճերը, որոնք հիպերսալինի բնական լճեր են և կազմում են ջրանցքի մասը, երկար տարիներ արգելափակել են Կարմիր ծովի տեսակների տեղափոխումը Միջերկրական ծով, բայց քանի որ լճերի աղիությունն աստիճանաբար հավասարեցվում էր Կարմիր ծովի ջրերի աղիության հետ, խոչընդոտեց Կարմիր ծովից բույսերի ու կենդանիների սկսեցին միգրացիան դեպի Արևելյան Միջերկրական ծովը։ Տեսակների այս արտագաղթը հայտնի է որպես Լեսեպսիան գաղթ, ջրանցքի գլխավոր ինժեներ Ֆերդինանդ դե Լեսեպսից հետո։

1960-ական թվականներին Նեղոս գետի վրա գտնվող Ասվանի բարձր ամբարտակի շինարարությունը կրճատեց քաղցրահամ ջրի հոսքը և ընկղմվեց Լևանտական ծով։ Սա ծովի աղերի և սննդարար նյութերի աղքատացման պատճառ դարձավ, ինչը հանգեցրեց պատմականորեն կարևոր ցանցի` ձկնաբուծության փլուզմանը և լրացուցիչ առավելություն տվեց Կարմիր ծովի տեսականուն, որոնք հարմարեցված են աղի և սննդանյութերով աղքատ Կարմիր ծովին։

## Տես նաև
* Արևելյան Միջերկրական
* Լևանտ

## Ծանոթագրություններ

## Արտաքին հղումներ
* Study and Analysis of Water Masses Formation in the Levantine Sea
* Long Term Ecological Research

Կատեգորիա:Ասիայի ծովեր
Կատեգորիա:Թուրքիայի ծովեր
Կատեգորիա:Ծովեր այբբենական կարգով
Կատեգորիա:Միջերկրական ծովի ծովեր
Մասաչուսեթսի ծոց

**Մասաչուսեթս նահանգը** Ատլանտյան օվկիանոսի ծովափին է, որը Մասաչուսեթսի Համագործակցության կենտրոնական ափամերձ հատվածի մաս է կազմում։

## Նկարագիր
Ծովածոցը հյուսիսից Քեյփ Էննից տարածվում է դեպի հարավ մոտ 42 մղոն հեռավորության վրա (68 կմ) գտնվող Պլայմաութ նահանգը։ Նրա հյուսիսային և հարավային ափերը թեքվում են դեպի Բոստոն նավահանգստի մուտքը, որտեղ դրանք իրարից գտնվում են մոտ հինգ մղոն հեռավորության վրա։ Եռանկյունի հիմքից մինչև Բոստոնի նավահանգիստը խորությունը կազմում է մոտ 21 մղոն (34 կմ)։ Գետի արևմտյան մասը գտնվում է Բոստոն քաղաքում։

Մասաչուսեթս նահանգի հյուսիսային ափը քարքարոտ և անկանոն է, բայց հարավային ափը ցածր է, ճահճոտ և ավազոտ։ Ափերի երկայնքով կան մի շարք հրվանդաններ, իսկ ափերից դուրս` կղզիներ, հատկապես Բոստոնի նավահանգստի մուտքի մոտ։ Հիմնական մուտքերը հետևյալն են. հյուսիսային ափին՝ Գլյուստերի նավահանգիստը, Նահանթ ծոցը, Սալեմ Հարբորը, Մարբլհեդ նավահանգիստը և Լին նավահանգիստը, իսկ արևմուտքում՝ Բոստոնի նավահանգիստը, Դորչեստերի և Քվինսի ծոցերը (երկուսն էլ ժամանակին հանդիսացել են Արտաքին Բոստոնի նավահանգստի մի մասը), իսկ հարավային ափին՝ Հինգհամ ծոցը։ Մասաչուսեթս նահանգը ինքնին Մայն ծոցի մի մասն է, որը տարածվում է Նովա Շոտլանդիայի հարավից մինչև Քեյփ Քոդ ծոցը։ Քեյփ Քոդ ծոցը երբեմն համարվում է Մասաչուսեթս նահանգի մաս։ Այս բացատրության ներքո «Մասաչուսեթս ծոց» անվանումը նշում է օվկիանոսի ամբողջ ուղղանկյուն տարածքը Քեյփ Էննի և Քեյփ Քոդի միջև։

## Մասաչուսեթսի ծոցի ղեկավարում
Մասաչուսեթս նահանգի ծովափնյա խորքում գտնվող ջրի հեռացման վայրն օգտագործվել է օվկիանոսի աղբահանության համար՝ զինամթերքին, ցրված նյութերին, քարե և շինարարական բեկորներին և խորտակված անոթներին տնօրինելու համար։ 1919–1970-ական թվականների միջև ընկած ժամանակահատվածում թափվեցին քիմիական պատերազմի զինամթերքներ, իսկ Երկրորդ աշխարհամարտից հետո հարյուր հազարավոր տոննա ավելցուկային հրետանի և զինամթերք, որոնք ափին զինամթերքների մեծամասնությունն են կազմում։ Նրանց մեծ մասը իներտ «UXO»-ն է, բայց երբեմն նրանք ապրում են։ Ձկնորսները ականակիրներ են բերել Մասաչուսեթս նահանգի Փրովինսթաուն քաղաք։

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի աշխարհագրություն
Կատեգորիա:Ատլանտյան օվկիանոսի ծոցեր
Կատեգորիա:Ծոցեր այբբենական կարգով
Կատեգորիա:Մասաչուսեթսի աշխարհագրություն
Չոն Սոն

**Չոն Սոն**, հայտնի է նաև սխալ *Ջոնս Սոն* անունով (կոր.՝ *정선*, ), կորեացի նկարիչ, բնանկարիչ։

Չոն Սոնը եղել է հայտնի կորեացի նկարիչ, այն քչերից մեկը, որը հրաժարվել է Կորեայի համար նույնպես ավանդական գեղանկարչության չինական ոճի կանոններից։ Ըստ ժամանակակիցների վկայությունների՝ Չոն Սոնը հաճախ է հեռացել իր արվեստանոցից և նկարել է այն ամենը, ինչը շրջապատում գրավել է նրա ուշադրությունը։ Ստեղծագործության այդպիսի ոճը Չոն Սոնից փոխառել են ու ժառանգել կորեացի գեղանկարիչների ամբողջ սերունդներ, որոնք ստեղծագործել են ավելի ուշ՝ Չոսոն դինաստիայի օրոք։

## Կենսագրություն
Չոն Սոնը ծնվել է 1676 թվականին։ Ի տարբերություն իր ժամանակի նկարիչների մեծամասնության՝ նա ծնվել է ոչ թե հարուստ ընտանիքում, այլ յանբանի աղքատ ընտանիքում։ Նրա տաղանդը բացահայտել և բարձր են գնահատել հարևանները, որոնք եղել են ազնվականական տոհմի ներկայացուցիչներ։ Նրանք Չոն Սոնին ներկայացրել են թագավորական պալատում, որտեղ նա ստացել է պալատական նկարչի պաշտոն։ Իր կյանքի մեծ մասն անցկացրել է Կորեայի մայրաքաղաք Սեուլում։ Նկարչի մասին ասվում է, որ նա նկարել է ամեն օր ընդհուպ մինչև խոր ծերություն։ Չնայած նրա աշխատանքները պաշտոնապես վերագրվում են այսպես կոչված Հարավային դպրոցին, Չոն Սոնը ժամանակի ընթացքում կարողացել է ստեղծել իր սեփական, հատուկ նկարչական ոճը։

Չոն Սոնի աշակերտներից մեկը եղել է Սիմ Սա Ջոնը։

## Պատկերասրահ

Պատկեր:After Rain at Mt. Inwang.jpg|*Անձրևից հետո Ինվանսան լեռան վրա*
Պատկեր:Jeong Seon-Geumgangjeondo.jpg|*Իմգանսան լեռներ*
Պատկեր:Jeong Seon-Ingok.yugeodo.jpg|*Միայնակ խրճիթ Ինվանսան լեռան մոտի հովտում*
Պատկեր:Jeong Seon-Soyo.jeong.jpg|*Տաղավար Յանչոն գուում, Սեուլ*
Պատկեր:Jeong Seon-Cheongpung.gye-02.jpg|*Հովիտ Չոննո գուում, Սեուլ*
Պատկեր:Jeong Seon-Bakyeon pokpo.jpg|*Պագյոն ջրվեժ*
Պատկեր:Jeong Seon-Gwangjin.jpg|*Կվանջին գու շրջանը Սեուլում*
Պատկեր:Jeong Seon-Jaha.dong.jpg|*Չոննո գու շրջանը Սեուլում*


## Ծանոթագրություն

Կատեգորիա:Կորեացի նկարիչներ
Հողային և ջրային կիսագնդեր

Երկրի ցամաքային և ջրային կիսագնդերը, որոնք երբեմն կապիտալիզացված են որպես ցամաքային կիսագունդ և ջրային կիսագունդ, պարունակում են համապատասխանաբար հողի և օվկիանոսի ամենամեծ հնարավոր ընդհանուր տարածքները։ Ըստ սահմանման (ենթադրելով, որ ամբողջ մակերեսը կարելի է դասակարգել որպես «ցամաք» կամ «օվկիանոս»), երկու կիսագնդերը չեն համընկնում։

Կիսագնդերի մասին վարկածները մի փոքր տարբերվում են։ Մի վարկածի համաձայն ցամաքային կիսագնդի կենտրոնը 47°13′հս. 1°32′արմ. (Ֆրանսիայի Նանթս քաղաքում)։ Ջրային կիսագնդի կենտրոնը ցամաքային կիսագնդի կենտրոնի հակադարձն է, ուստի այն գտնվում է 47°13′հվ 178°28′արլ. լայնություններում (Խաղաղ օվկիանոսի Նոր Զելանդիայի Բոնտի կղզիների մոտակայքում)։

Այլընտրանքային հանձնարարականը որոշում է, որ ցամաքային կիսագնդի կենտրոնը պետք է լինի 47°24′42″հս. 2°37′15″արմ. լայնություններում  (Ֆրանսիայի Պիրյակ-Սուր-Մերի մերձակայքում գտնվող Դումեթ կղզում)։ Ջրային կիսագնդի կենտրոնը գտնվում է 47°24′42″հվ. 177°22′45″արլ. լայնություններում (կրկին Նոր Զելանդիայի Բունտի կղզիների մոտ՝ Խաղաղ օվկիանոսի տարածքում)։

## Աշխարհագրական առանձնահատկությունների բաշխում
Ցամաքային կիսագունդը զբաղեցնում է մոլորակի զգալի մասը (80,1%), ներառյալ Հարավային Ամերիկայի մեծ մասը և Ասիայի գրեթե ամբողջ մասը (ընդ որում ծովային Հարավարևելյան Ասիան միակ առանձնահատուկ բացառությունն է)։ Աֆրիկան, Եվրոպան և Հյուսիսային Ամերիկան գտնվում են բացառապես ցամաքային կիսագնդի սահմաններում։ Այնուամենայնիվ, նույնիսկ ցամաքային կիսագնդում, օվկիանոսի տարածքը դեռ փոքր-ինչ գերազանցում է ցամաքային տարածքին (մոտ 53% օվկիանոս և 47% հող)։ Ջրային կիսագունդը գրեթե նույնական է կիսագնդի համար, որը պարունակում է մարդկային ամենամեծ բնակչությունը։ Ցամաքային կիսագունդը պարունակում է նաև Երկրի ներքին ջրերի մեծ մասը՝ ներառյալ Եվրասիայի Կասպից ծովը, Հյուսիսային Ամերիկայի Մեծ լճերը, Աֆրիկայի Մեծ լճերը և Սիբիրի Բայկալ լիճը։

Ջրային կիսագունդը զբաղեցնում է աշխարհի մոտ մեկ հինգերորդ մասը՝ ներառյալ Զատկի կղզին, Հավայան կղզին, Խաղաղ օվկիանոսի կղզիները, ծովային հարավարևելյան Ասիան, Մալայզիա թերակղզու հարավային մասը, Հնդկական թերակղզու հարավային ծայրը՝ Թայվանը, Ռյուկյու կղզիները և Ամերիկայի Հարավային կոնը։ Անտարկտիկան, Ավստրալիան և Զելանդիան գտնվում են բացառապես ջրային կիսագնդում։ Որոշ աղբյուրներ հետագայում երկիրը բաժանում են «չոր ցամաքային մասի» և «սառցե հրվանդանի»։ Անտարկտիկան ջրային կիսագնդին ապահովում է Երկրի սառույցների մեծ մասով։

Խաղաղ օվկիանոսի և Հնդկական օվկիանոսի մեծ մասը և ամբողջ Հարավային օվկիանոսը գտնվում են ջրային կիսագնդում։ Համամասնորեն, ջրային կիսագուդը պարունակում է մոտ 89% Համաշխարհային օվկիանոսի ջուրը, 6% չոր հողի և 5% բևեռային սառույցների ջուրը։

Ստորև բերված աղյուսակը հետևում է «Alphonse Berget»-ի երկու կիսագնդերի բաժանումն է :

:

## Ծանոթագրություններ

Կատեգորիա:Երկրի կիսագնդեր
Կատեգորիա:Օվկիանոսներ
Կատեգորիա:Ֆիզիկական աշխարհագրություն
Ավգուստ Հլոնդ

**Ավգուստ Հլոնդ** (; )&nbsp;, Լեհաստանի Հանրապետության (1918—1939) պետական ու կրոնական գործիչ, հոգևորական, Հռոմեական կաթոլիկ եկեղեցու եպիսկոպոս և կարդինալ, Գնեզնոյի արքեպիսկոպոս, Լեհաստանի պրիմաս (1926&nbsp;— 1948), Վարշավայի արքեպիսկոպոս։

## Կենսագրություն
Ծնվել է Վերին Սիլեզիա երկրամասի Բժենչկովիցե գյուղում, աղքատ ընտանիքում:1896 թվականին դարձել է Իտալիայի Դոնա Բոսկա վանքի սալեզյան միաբանության դպիր, 1897-ին սրբակրոնության ուխտ է արել, այդ նույն տարում ընդունվել է Հռոմի Պապական Գրիգորյան համալսարանը, որը հաջողությամբ ավարտել է և 1900 թվականին, պաշտպանելով իր պատրաստած ատենախոսությունը, ստացել դոկտորի աստիճան։ 1926 թվականին նշանակվել է Լեհաստանի պրիմաս, 1927 թ. հունիսի 20-ին ստացել կարդինալի հոգևոր աստիճան, Սանտա Մարիա դելա Պաչե տիտղոսակիր եկեղեցու կարդիալ-հոգևորականի տիտղոս։ Հանդես է եկել հանուն քրիստոնյա հզոր Լեհաստանի վերածննդի՝ համարելով, որ դա իր իսկ՝ Հիսուս Քրիստոսի պահանջն է։

Մասնակցել է 1939 թվականի կոնկլավին, որը Պիոս XII-ին ընտրել է Հռոմի հերթական պապ։ Այդ նույն տարվա վերջին Սեդլցիի ռմբակոծության ժամանակ վիրավորվել է։ Ապաքինվելուց հետո մեկնել է Վատիկան, որտեղ ներկայացրել է օկուպացված Լեհաստանի շահերը։ 1944 թվականին գերմանական գեստապոն Ֆրանսիայում ձերբակալել է իր հերթական առաքելությունը կատարող կարդինալին (նա եղել է բանտ նետված միակ բարձաստիճան կաթոլիկ հոգևորականը)։ Պատերազմի ավարտին ազատ է արձակվել,  1946 թվականին վերադարձել հայրենի Լեհաստան, դարձել Պոզնանի ու Գնեզնոյի միացյալ թեմի առաջնորդ, իսկ այդ թեմի լուծարումից հետո գլխավորել է Վարշավայի թեմը։ 1946 թվականին հենց նա է Ստեֆան Վիշինսկուն օծել եպիսկոպես։ Սուր քննադատության է ենթարկել Լեհաստանում իշխող կոմունիստական վարչակարգը։

Մահացել է 67 տարեկան հասակում, Վարշավայում։ Հուղարկավորվել է Լեհաստանի մայրաքաղաքի Հովհաննես Մկրտչի տաճարում։ 2018 թվականի մայիսի 19-ին Ֆրանցիսկոս պապը նրան դասել է Հռոմի կաթոլիկ եկեղեցու երանելիների շարքին՝ սկիզբ դնելով նրա սրբացման գործընթացին։

## Հիշատակ
* Պոզնանի հոգևոր ճեմարանի մոտ 1981 թվականին  կանգնեցվել է Ավգուստ Հլոնդի հուշարձանը։

## Ծանոթագրություններ

## Գրականություն
* Antoni Baraniak: Misja opatrznosciowa Kardynała Prymasa Hlonda w okresie wojny Światowej 1939–1945. Krakau 1974.
* Dieter Albrecht: Katholische Kirche im Dritten Reich. Eine Aufsatzsammlung zum Verhältnis von Papsttum, Episkopat und deutschen Katholiken zum Nationalsozialismus 1933–1945, Mainz 1976.
* Wojciech Necel: Kardynal August Hlond – Prymas Polski. Poznań 1993.
* Józef Pater: Die Neubesiedelung Niederschlesiens im Kontext der Neugründung des Bistums Breslau in den Jahren 1945 bis 1951. In: Kulturen in Begegnung. Collegium Pontes, Wrocław – Görlitz 2004, ISBN 83-7432-018-4.
* Franz Scholz: Zwischen Staatsräson und Evangelium. Kardinal Hlond und die Tragödie der ostdeutschen Diözesen, Frankfurt/M. 1988, ISBN 3-7820-0571-6.
* Yehuda Bauer: The Death of the Shtetl. Yale University Press, 2009, ISBN 978-0-300-15209-8.

## Արտաքին հղումներ
* 
*  Гльонд 
* August Cardinal Hlond, S.D.B. // Catholic-Hierarchy.

Կատեգորիա:Լեհ հոգևորականներ
Կատեգորիա:Լեհ պետական գործիչներ
Կատեգորիա:Կարդինալներ
Կոնստանտինոս Արգիրոս

**Կոնստանտինոս Արգիրոս** (հուն.` Κωνσταντίνος Αργυρός,  մայիսի 21, 1986թ., Աթենք, Հունաստան*)* հույն երգիչ։

## Կենսագրություն
Կոնստանտինոս Արգիրոսը ծնվել է 1986 թվականի մայիսի 21-ին Աթենքում, հայրը՝ Վասիլիսը ֆիզիկայի պրոֆեսոր է եղել, մայրը՝ Ֆորինին՝ բժիշկ։ Կոնստանտինոսը ընտանիքի երեք երեխաներից մեկն է, ունի եղբայր ու քույր։ Նրանք այն առաջին եռյակն են, որ Հունաստանում ծնվել է արտամարմնային բեղմնավորման օգնությամբ։ 5 տարեկան հասակում կատարել է երաժշտական իր առաջին քայլերը. սովորել է դաշնամուր, կիթառ և այլ երաժշտական գործիքներ նվագել։ Դեռահասության տարիներին ընկերների հետ ստեղծել է «Blues Brothers» անսամբլը, որտեղ Կոստանտինոսը երգում ու դաշնամուր էր նվագում։

Միջնակարգ դպրոցն ավարտելուց հետո մասնակցել է ANT1 հեռուստատեսության Fame Story 3 շոուին, ինչը նրա պրոֆեսիոնալ երգչի կարիերայի սկիզբ հանդիսացավ։ Շուտով նա Սալոնիկում ելույթ է ունենում «FIX» ակումբում, իսկ հետո համերգներ է տալիս Հունաստանում և արտասահմանում։ 2005 թվականի ձմռանը Արգիրոսը Աթենքում հանդես է գալիս Աննա Վիսսիի հետ «Βotaniko» ակումբում։ 2006-2007 թվականների ձմռանը բեմերից մեկում երգում է Նիկոս Կուրկուլիսի և Քելլի Կելեկիդուի հետ։ 2007 թվականի ձմռանը Սալոնիկում «Ρόδον» ակումբում ելույթ է ունենում Յորգոս Յանիասի հետ։

2008 թվականի հունիսին թողարկել է իր առաջին «Όλα θα αλλάξουν» ալբոմը Sony BMG-ի թույլտվությամբ։ 2009 թվականի ապրիլի 23-ից 2010 թվականի մայիսը «Κέντρο Αθηνών»-ում հանդես է եկել Նիկոս Վերտիսի հետ։ 2010 թվականի մայիսի սկզբին Universal Music լիցենզիայի տոկ թողարկել է իր առաջին «Ερωτευμένος και τρελός» երգը։ 2010 թվականի ամռանը Կոնստանտինոս Արգիրոսը համագործակցում է Պանոս Կալիդիսի և Խրիստինա Կոլեցայի հետ։ 2010 թվականի հոկտեմբերի սկզբին լույս է տեսել նոր «Είσαι οτι να ναι» երգը։ 2010 թվականի հոկտեմբերից մինչև 2011 թվականի ապրիլը ելույթ է ունեցել Յանիս Պլուտարխոսի և Ամարիլիսի հետ *COSMOStage*-ում և 2011 թվականի մայիսի 20-ից՝ Սալոնիկում Politia Live Clubbing ակումբում։

2011-2012 թվականների հոկտեմբերից ապրիլ ամիսներին Կոնստանտինոս Արգիրոսը հանդես է գալիս Պանոս Կալիդիսի և Ստելա Կալիի հետ *VOX*-ում։ 2012-2013 թվականների ձմռանը Արգիրոսը ելույթ է ունենում Նինոյի և Անջելա Դիմիտրիուի հետ Աթենքում *REX* ակումբում։

2012 թվականի հոկտեմբերին նոր ալբոմի թողարկման շեմին Universal Music-ը թողարկում է երգչի «Ποτέ ξανά» սինգլը (երաժշտությունը ըստ Տեոֆանուսի, բառերը՝ Նատալի Հերմանի)։ «Παιδί Γενναίο» ալբոմը լույս է տեսել 2012 թվականի նոյեմբերին։ 2012 թվականի նոյեմբերի 27-ին տեղի է ունեցել ալբոմի պաշտոնական ներկայացումը։ «Παιδί γενναίο» ալբոմի բոլոր երգերը գրվել են կոմպոզիտոր Գեորգիոս Տեոֆանուսի կողմից։

## Ձայնասկավառակներ
* 2008 թվական - Όλα θα αλλάξουν (մաքսի-սինգլ)
* 2011 թվական - Μάλλον κάτι ξέρω
* 2011 թվական - Αντίο λέμε (սինգլ)
* 2012 թվական - Παιδί γενναίο
* 2014 թվական - Δεύτερη φορά''
* 2016 թվական - Όσα νιώθω (Χρυσό)
* 2018 թվական - Το κάτι παραπάνω (Πλατινένιο)

## Ծանոթագրություններ

## Արտաքին հղումներ
* Կենսագրություն
* Երգչի պաշտոնական էջը Universal Music Greece կայքում
* Konstantinos Argiros  Mygreek.fm  կայքում

Կատեգորիա:Հույն երգիչներ
Ռիչարդ Արքրայթ

Սըր **Ռիչարդ Արքրայթ** (,), անգլիական խոշոր տեքստիլ արդյունաբերող, գյուտարար, մանող ոլորտի բազմաթիվ արտոնագրերի սեփականատեր, Ռիչարդ Արքվրայթ կրտսերի հայր։ Հանդիսանում է արդյունաբերական հեղափոխության դարաշրջանի նշանավոր ձեռնարկատեր։ Համարվում է արտադրության արդյունաբերական մեթոդի նախահայր։

Արքրայթը համատեղել է էներգիայի աղբյուրները, հաստոցները, էժան աշխատուժը և իր ժամանակի համար նոր հումքը՝ բամբակը մեկ ամբողջության մեջ, ինչը նրան թույլ է տվել պատմության մեջ առաջին անգամ ստեղծել մանվածքների զանգվածային արտադրություն։ Կրոմֆորդի Արքրայթ ֆաբրիկան համարվում է աշխարհի առաջին ժամանակակից գործարանը։
thumb|right|300px|Արքրայթ գործարան Կրոմֆորդում

## Վաղ տարիներին
Արքրայթը ծնվել է Պրեստոնում, 1732 թվականի դեկտեմբերի 22-ին։ Նա ընտանիքի 13 երեխաներից փոքրն էր։ Նրա հայրը՝ դերձակ Թոմաս Արքրայթը, Պրեստոնյան () գիլդիայի բուրժեսի ղեկավարն էր։ Ֆինանսական միջոցների բացակայության պատճառով տղան դպրոց չի հաճախել։ Նրան զարմիկն է գրել ու կարդալ սովորեցրել։

Ռիչարդը սկսել է իր աշխատանքային կյանքը՝ որպես վարսահարդարների աշակերտ մոտակա Քըրքհեմում։ 1750 թվականին Բոլթոնում նա բացել է վարսավիրանոց և կեղծամների սեփական արհեստանոց, որտեղ նա կատարել է իր առաջին գյուտը՝ ջրակայուն կեղծամների ներկ։ Ներկերի հաջող վաճառքից ստացված առաջին միջոցներն ուղղվեցին մանող մեքենաների նախատիպը ստեղծելու հետագա աշխատանքի վրա։

## Գյուտեր
մինի|ձախից|200px|Արքրայթի ջրի շրջանակ, որը պատրաստվել է 1775 թվականին:
thumb|right|200px|Մանող մեքենա Արքրայթի «Waterframe»
1769 թվականին Արքրայթը հայտնագործել է «Waterframe» մանող մեքենան և դրա համար արտոնագիր է ներկայացրել։ Երկու գործընկերները ֆինանսավորել են արտոնագրի հայտ ներկայացնելու համար անհրաժեշտ գումարը և ստեղծել են մանող մեքենայի արդյունաբերական կիրառումը։ Կրոմֆորդում բացվել է մանող մեծ գործարան՝ որպես շարժիչ օգտագործելով ջրային անիվները։ 1790 թվականից նա վերակառուցել է իր մանող մեքենաները գոլորշու շարժիչների համար։ Բացի պտտվող մեքենայից, Արքրայթը հայտնագործել է մի քանի այլ հեղափոխական սարքեր և մեքենաներ, որոնք բարձրացնում էին տեքստիլ արտադրանքի արդյունավետությունը։ Չնայած արտոնագրին, Արքվրիտի մանող մեքենան ընդօրինակել է գերմանացի Յոհան Գոտֆրիդ Բրյուգելմանը, ինչը դրել է արդյունաբերական հեղափոխության սկիզբը եվրոպական մայրցամաքում։

Արքրայթի համբավը ստվերվում էր ուրիշ մարդկանց գյուտերը գողանալու մեղադրանքներով։ Մի շարք դատական գործընթացներ ցույց են տվել, որ իր կողմից արտոնագրված բոլոր մեքենաները իրականում նրա կողմից չեն հորինվել։ Այսպիսով, պարզվել է, որ ժամագործ Ջոն Քեյը հորինել է մանող վատեռ-մեքենան, սանդերքամեքենան՝ Դենիել Բորնը, սնուցող սարքը՝ Ջոն Լիզը։ 1785 թվականին Արքրայթի բոլոր արտոնագրերը չեղյալ հայտարարվեցին, բայց այդ ժամանակ նա արդեն դարձել էր անգլիական ամենահարուստ արտադրողներից մեկը։

## Վաստակի ճանաչում
thumb|right|200px|Արքրայթի դիմանկարը՝ Մեթր Բրաունի,(), 1790
Արքրայթի ձեռքբերումները լայնորեն ճանաչվել են և թույլ  են տվել նրան բարձր դիրքեր զբաղեցնել հասարակության մեջ։  Նա եղել է Դերբիշիրի կոմսության գլխավոր շերիֆ () և ազնվականության կոչում է ստացել 1786 թվականին։

## Ծանոթագրություններ

## Արտաքին հղումներ
* 
* Մանրամասն կենսագրություն անգլերեն լեզվով

Կատեգորիա:Անգլիացի ճարտարագետներ
Կատեգորիա:Անգլիացի գյուտարարներ
Կատեգորիա:Բրիտանացի գործարարներ
Նիկոլայ Դվիգուբսկի

**Նիկոլայ Դվիգուբսկի** (, ), ֆրանսիացի, ռուս և խորհրդային նկարիչ և բեմադրող նկարիչ։

## Կենսագրություն
Նիկոլայ Դվիգուբսկին ծնվել է Ֆրանսիայում` տարագիրների ընտանիքում։ Նա Մարինա Վլադիի ոչ հարազատ տղան է։ Ավարտել է Ֆրանսիական ակադեմիան։

1956 թվականին իր ծնողների հետ տեղափոխվել է Խորհրդային Սոցիալիստական Հանրապետությունների Միություն։ Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը` «բեմադրող նկարիչ» մասնագիտությամբ։

Ինստիտուտում մտերմացել է Արևմուտքով հետաքրքրվող Անդրեյ Կոնչալովսկու հետ։

Աշխատել է Անդրեյ Կոնչալովսկու, Անդրեյ Տարկովսկու, Յուլի Ռայզմանի և Գլեբ Պանֆիլովի ֆիլմերի վրա։

### Անձնական կյանք

1970 թվականին Խորհրդային Սոցիալիստական Հանրապետությունների Միությունում երեք անգամ ամուսնացել է դերասանուհիներ Ժաննա Բոլոտովայի, Իրինա Կուպչենկոյի և Նատալյա Արինբասարովայի հետ։ Վերջին ամուսնությունից դուստր է ունեցել` Եկատերինա Դվիգուբսկայան (ծն. 1974 թվական), որը դերասանուհի, կինոռեժիսոր և գրող է։

1980 թվականին Դվիգուբսկին վերադարձել է Փարիզ, այնտեղ չորրորդ անգամ ամուսնացել է Ժենևևա անունով ֆրանսուհու հետ։

Նա Նորմանդիայի իր դղյակում նկարներ է նկարել։

Ինքնասպան է եղել 2008 թվականի հոկտեմբերի 25-ին։

## Ֆիլմագրություն
* 1958 թվական` «Ճանապարհ դեպի փառատոն»
* 1966 թվական` «Այսօր ծննդյան օր է» (մուլտիպլիկացիոն)
* 1967 թվական` «Լեգենդ Գրիգի մասին» (մուլտիպլիկացիոն)
* 1969 թվական` «Քեռի Մարաբույի թևերը» (մուլտիպլիկացիոն)
* 1969 թվական` «Ազնվական բույն» (Ալեքսանդր Բոյմի և Միխայիլ Ռոմադինի հետ միասին)
* 1970 թվական` «Քեռի Վանյան»
* 1972 թվական` «Հարգանքի այցը»
* 1974 թվական` «Հայելին»
* 1978 թվական` «Սիբիրիադա»
* 1979 թվական` «Հացի համը»
* 1983 թվական` «Վասսա»

## Ծանոթագրություններ

## Արտաքին հղումներ
* Նիկոլայ Դվիգուբսկին Անդրրեյ Կոնչալովսկու կայքում
* Анна Велигжанина. «Как Болотова, Купченко и Аринбасарова вышли замуж за одного мужчину»

Կատեգորիա:Խորհրդային նկարիչներ
Կատեգորիա:Ֆրանսիացի նկարիչներ